మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
​హిట్లున్నా.. తనకెందుకు అవకాశాలు లేవో చెప్పిన హీరోయిన్!
తెలుగులో ఛాన్సులే లేవు. మరే సినిమాలోనూ ఈమెకు అవకాశం దక్కలేదు. మరి ఎందుకిలా
TNN | Updated:
Mar 30, 2017, 11:12AM IST
మాళవిక నాయర్.. తెలుగులో ఈమె నటించిన రెండు సినిమాలూ ప్రశంసలు పొందినవే. &lsquo;ఎవడే సుబ్రమణ్యం&rsquo;, &lsquo;కల్యాణ్ వైభోగమే&rsquo;.. ఈ రెండు సినిమాలూ డీసెంట్ హిట్స్ గా నిలిచాయి. క్లాస్ మూవీస్ అనిపించుకున్నాయి. మరి రెండు సినిమాల హిట్లను సొంతం చేసుకున్న హీరోయిన్ ఎవరికైనా అవకాశాలు వెల్లువెత్తాలి. అందునా.. నటిగా ప్రశంసలు అందుకుందంటే.. ఆమె దశ తిరిగిపోవాలి. అయితే ఈ హీరోయిన్ పరిస్థితి మాత్రం అలా లేదు.
2015లో ఒక సినిమా, 2016 లో మరోసినిమా.. అంతే , ఆ తర్వాత తెలుగులో ఛాన్సులే లేవు. మరే సినిమాలోనూ ఈమెకు అవకాశం దక్కలేదు. మరి ఎందుకిలా అంటే, ఈ విషయం గురించి మాళవికే క్లారిటీ ఇచ్చింది. తను ఎక్స్ పోజింగ్ విషయంలో పూర్తి స్ట్రిక్ట్ ఉంటాను అని, అందాలను ఆరబోసే బట్టలు వేసుకోవడానికి నిస్సందేహంగా నిరాకరిస్తానని చెప్పింది. గ్లామర్ షోకు తను పూర్తి వ్యతిరేకమని ఆమె స్పష్టం చేసింది.
తనకు కంఫర్ట్ అనిపించిన దుస్తులను మాత్రమే తను ధరిస్తాను అని మళవిక వ్యాఖ్యానించింది. మరి ఇది చాలదూ.. అవకాశాలు మొహం చాటేయడానికి! మాళవికవి అచ్చం పాతతరం హీరోయిన్ల ఆలోచనలు. అది కూడా తను పెట్టుకున్న రూల్స్ పట్ల చాలా స్ట్రిక్ట్ గా ఉంటానని బహిరంగంగానే స్పష్టం చేస్తోంది. ఇలాంటప్పుడు అవకాశాలు ఎలా వస్తాయి? ఎక్స్ పోజింగ్ చేసే హీరోయిన్ల కే కదా.. ప్రస్తుతం డిమాండ్! అయితే మాళవికకు ఊరట ఏమిటంటే.. &lsquo;కల్యాణ వైభోగమే&rsquo; డైరెక్టర్ నందినీ రెడ్డి తన తదుపరి సినిమాలోనూ మాళవికకు ఛాన్స్ ఇవ్వాలని అనుకుంటోందట.